ΑΡΧΑΙΚΗ ΕΠΟΧΗ ΑΣΚΗΣΕΙΣ

Να χαρακτηρίσετε τις προτάσεις που ακολουθούν, γράφοντας στο τετράδιό σας τον αριθμό που αντιστοιχεί στην κάθε πληροφορία και δίπλα του τη λέξη **Σωστό**, αν η πληροφορία είναι σωστή, ή τη λέξη **Λάθος**, αν η πληροφορία είναι λανθασμένη:

1.Η αρχαϊκή εποχή τελειώνει με τους περσικούς πολέμους.

2. Βασικές επιδιώξεις της πόλης-κράτους ήταν η ελευθερία, η αυτονομία και η αυτάρκεια.

3. Ο δεύτερος ελληνικός αποικισμός κατευθύνθηκε κυρίως προς τον Εύξεινο Πόντο και την Κύπρο.

4. Η λέξη *τύραννος* ήταν πιθανόν λυδικής προέλευσης.

5. Στα αριστοκρατικά πολιτεύματα μειώνεται η δύναμη των ευγενών.

6. Οι Δελφοί, η Ολυμπία και η Δήλος κατά την αρχαϊκή εποχή εξελίσσονται σε πανελλήνια ιερά.

7. Ο δωρικός ρυθμός αφορά την κεραμική τέχνη.

8. Ο δεύτερος αποικισμός συνέβη μεταξύ 8ου και 6ου αι. π.Χ.

9. Η φιλοσοφία γεννήθηκε κατά την αρχαϊκή εποχή.

10. Στην τυραννίδα κυρίαρχο πολιτειακό όργανο αναδεικνύεται η εκκλησία του δήμου.

11. Οι βασικές προϋποθέσεις ύπαρξης της πόλης-κράτους ήταν η ελευθερία, η επέκτασή της και η δημοκρατία.

12. Τιμοκρατικό ονομάστηκε το πολίτευμα που βασίστηκε στην επικράτηση των ευγενών.

13. Μετά την πτώση των τυραννικών καθεστώτων, περίπου στα τέλη του 6ου αι. π.Χ., στις περισσότερες πόλεις επιβλήθηκαν εκ νέου ολιγαρχικά καθεστώτα.

14. Ο Λυκούργος και ο Εφιάλτης ήταν *τύραννοι*.

15. Στη διαδικασία εξέλιξης των πολιτευμάτων η δημοκρατία διαδέχθηκε την τυραννίδα.

**(ΙΙ)** Να επιλέξετε τη σωστή απάντηση:

1. Μετά τη βασιλεία ακολουθεί στον ελληνικό χώρο η:

α. δημοκρατία

β. τυραννία

γ. ολιγαρχία

δ. αριστοκρατία

2. Η δημοκρατία ακολούθησε τη(ν):

α. τυραννίδα

β. αριστοκρατία

γ. ολιγαρχία

δ. βασιλεία

3. Οι ευγενείς κατά την αρχαϊκή εποχή αποκαλούνταν και:

α. εσθλοί

β. τύραννοι

γ. δυνατοί

δ. τιμητές

4. Στο ολιγαρχικό ή τιμοκρατικό πολίτευμα κριτήριο διάκρισης των πολιτών ήταν:

α. το εισόδημα

β. η καταγωγή και η κατοχή γης

γ. η στρατιωτική ικανότητα

δ. η οικογένεια

5. Συστατικά στοιχεία της πόλης-κράτους από άποψη γεωγραφική ήταν:

α. η ακρόπολη και η πόλις

β. το μέγαρο και η ύπαιθρος χώρα

γ. η πόλις ή άστυ και η ύπαιθρος χώρα

δ. η πόλις ή άστυ και το λιμάνι

6. Ποιο από τα παρακάτω δεν ήταν αίτιο του δεύτερου αποικισμού;

α. η στενοχωρία

β. η έλλειψη πρώτων υλών

γ. η φυλετική διαφορά μεταξύ Ιώνων και Δωριέων

δ. οι εσωτερικές πολιτικές κρίσεις

7. Στα επιτεύγματα του πολιτισμού της Αρχαϊκής εποχής περιλαμβάνονται:

α. οι κούροι και οι κόρες

β. οι θολωτοί τάφοι

γ. η ανάπτυξη της ιστοριογραφίας και της ρητορικής τέχνης

δ. η αλφαβητική γραφή και τα ομηρικά έπη

8. Οι ευγενείς στην αρχαϊκή εποχή ονομάζονταν και:

α. τιμητές

β. ιππείς

γ. κακοί

δ. αισυμνήτες

9. Φυλετική οργάνωση διατήρησαν κατά την αρχαϊκή εποχή:

α. όλες οι περιοχές του ελληνικού κόσμου

β. ανάμεσα σε άλλους Έλληνες, οι Αθηναίοι

γ. ανάμεσα σε άλλους Έλληνες και οι Μακεδόνες

δ. καμία περιοχή του ελληνικού κόσμου.